EkBass/fiwiki-20250220-pages-articles huggingface dataset:
Kouvolan iltalukio

Kouvolan iltalukio toimii Kouvolassa samoissa tiloissa Kouvolan Yhteislyseon kanssa. Kouvolan iltalukio on Pohjois-Kymenlaakson ainoa aikuislukio. Se on nuorten ja aikuisten oppilaitos, jossa opiskelu tähtää ennalta määrättyyn tavoitteeseen: peruskoulun, lukion, ylioppilastutkinnon tai yksittäisen aineen oppimäärän suorittamiseen. Koulu on Opetushallituksen valvoma ja sillä on virallinen todistuksenanto-oikeus. Kouvolan iltalukiosta saatu päättötodistus vastaa täysin päivälukiosta saatua päättötodistusta. ==Historia== Vuonna 1971 annettiin asetus, jonka mukaisesti Kouvolan lyseoon liitettiin lukuvuodesta 1971–1972 alkaen kuusiluokkainen iltalinja, jossa on kolmiluokkainen keskikouluaste ja kolmiluokkainen lukioaste. Kouvolan lyseon iltalinja aloitti toimintansa 1. syyskuuta 1971. Opetuksessa noudatettiin alusta alkaen uudenlaista jaksolukujärjestelmää. Syyskuun 1976 alusta koulu siirtyi noudattamaan kurssimuotoista lukusuunnitelmaa, ja vuonna 1979 koulu muuttui luokattomaksi. Elokuun alusta vuonna 1991 koulu muuttui hallinnollisesti itsenäiseksi kouluksi, Kouvolan iltalukioksi. Syksyllä 1994 valmistuivat ensimmäiset ”kauppisylioppilaat”, ja 16. elokuuta 1999 perustettiin ammatillisen oppimiskeskuksen kanssa täysimittainen ammattilukio. Syyskuun 1999 alussa aloitettiin uutena opetusmuotona myös etälukio-opetus. Lokakuussa 2003 aloitettiin maahanmuuttajille suunnattu suomi toisena kielenä -opetus. Tammikuussa 2010 aloitettiin oppivelvollisuusiän ylittäneille maahanmuuttajille tarkoitettu monikulttuurinen peruskoulu. Kouvolan iltalukio, Kouvolan Yhteislyseo sekä Kuusankosken lukio yhdistetään hallinnollisesti 1. elokuuta 2025 alkaen. Yhdistymisen myötä kaikki lukiot toimivat nykyisen Kouvolan yhteislyseon rehtorin alaisuudessa, jonka avuksi tulee 2–3 virka- apulaisrehtoria. Yhdistyminen voi myös aiheuttaa muutoksia siihen, missä tiloissa opetusta järjestetään. Lukioiden yhdistäminen ennakoi Kouvolan toiseen asteen opiskelijoiden määrän vähenemistä. ==Lähteet== ==Aiheesta muualla== *Kouvolan iltalukion kotisivut Luokka:Kouvolan lukiot
Enkelin silmin 1990–1995

Enkelin silmin 1990–1995 on Arja Korisevan vuonna 1996 julkaistu kokoelma- albumi, joka sisältää 16 kappaletta hänen viideltä albumiltaan vuosilta 1990–1995 sekä "Anna kaikkien kukkien kukkia" -kappaleen Toivo Kärki muistoissamme -albumilta. Yhteensä albumilla on 17 kappaletta. Albumin on julkaissut CD:nä ja C-kasettina Fazer Records. ==Kappaleet== # Kuningaskobra (Snake Charmer) - 3'10 # Rannalla - 3'47 # Tää ystävyys - 4'18 # Me kaksi vain (We're All Alone) - 3'52 # Enkelin silmin - 2'59 # Se on rakkautta oikeaa (Perhaps Love) - 3'03 (duetto Tapani Kansan kanssa) # Wanhaan malliin - 3'32 # Kevätvalssi - 4'11 # Anna kaikkien kukkien kukkia - 3'31 # Kun ilta saapuu kaupunkii - 3'20 # Rakkauden vanki - 3'40 # Naisen tie (Prinz Eisenherz) - 3'35 # Kai virheen tein (I Take It Back) - 3'08 # Kuin häkkilintu (Ich will nicht länger dein Geheimnis sein) - 3'27 # Taittuu multakin Rock'n Roll (Toute ma vie j'ai chante du rock'n roll) - 2'33 # Et saa mua unohtaa (Moi, moi, moi) - 4'05 # Rakastanut nainen (Woman In Love) - 3'57 ==Alkuperäiset albumit== Kappaleet on koottu seuraavilta albumeilta * Arja Koriseva (1990) * Me kaksi vain (1991) * Kun ilta saapuu kaupunkiin (1992) * Naisen tie (1994) * Rakastunut nainen (1995) * Toivo Kärki muistoissamme (1992) ==Aiheesta muualla== * Enkelin silmin 1990–1995 Suomen äänitearkiston tietokannassa Luokka:Vuoden 1996 kokoelma-albumit Luokka:Arja Korisevan albumit
Tuula T. Matintupa

Tuula T. Matintupa (s. 25. tammikuuta 1950 Kauhajoki) on suomalainen kirjailija. Hän on koulutukseltaan opettaja ja asuu Lempäälässä. Matintupa on sivutoiminen kirjailija ja julkaisi ensimmäisen teoksensa Hullun vuoden vuonna 1993. Kyseessä on nuortenromaani; nuortenkirjallisuuden lisäksi hän on julkaissut fantasiaromaanin ja dekkareita. Useissa dekkareissa päähenkilö on vuonna 1999 ensimmäistä kertaa käytetty poliisimies Aleksanteri Piippo. Matintuvalle on myönnetty vuonna 1997 Alajärven kaupungin kulttuuripalkinto ja vuonna 2003 Kuvastaja-palkinto fantasiakirjasta Tuulen kalastajat (2002).Kirjasampo Viitattu 24.7.2023. == Tuotanto == * Hullu vuosi (1993) * Kuolema kulkee kesässä (1996) * Pelko on armoton (1997) * Lasilintu (1998) * Yksi kirje liikaa (1998) * Piippo ja mies Marokosta (1999) * Piippo ja kuolemantanssi (2000) * Piippo ja kotoinen mafia (2001) * Tuulen kalastajat (2002) * Piippo ja piiloleikki (2001) * Piippo ja kaupan naiset (2004) * Piippo ja häpeän kasvot (2005) * Piippo ja katala kumppani (2007) * Piippo ja verhotut totuudet (2008) * Syntymään tuomittu (2012) * Laululintu (2013) * Pelitalo (2014) * Pimeyden kääntöpuoli (2015) * Maan ääniä (2016) * Pirunpeili (2018) * Yksi hyvää toinen pahaa (2019) * Mirjami Doe (2021) ==Lähteet== == Aiheesta muualla == * Helsingin kaupunginkirjasto - Sanojen aika - Tuula T. Matintupa . * Pirkanmaalaisia nykykirjailijoita: Tuula T. Matintupa. * Pohjalaisia nykykirjailijoita: Tuula T. Matintupa . Luokka:Suomalaiset fantasiakirjailijat Luokka:Suomalaiset rikoskirjailijat Luokka:Suomalaiset lasten- ja nuortenkirjailijat Luokka:Vuonna 1950 syntyneet Luokka:Elävät henkilöt
Jürgen Schult

Jürgen Schult (s. 11. toukokuuta 1960 Amt Neuhaus, Ala-Saksi) on Itä-Saksaa ja Saksaa edustanut kiekonheittäjä, olympiavoittaja ja maailmanmestari. Schult voitti kiekonheiton olympiakultaa Soulissa 1988. Maailmanmestaruuden hän voitti Roomassa 1987 ja Euroopan mestaruuden Splitissä 1990. Vuonna 1986 Schult paransi 74,08 metrin heitollaan kiekonheiton maailmanennätystä 2 metrillä ja 22 sentillä. Ennätyksen rikkoi Mykolas Alekna (74,35 m) huhtikuussa 2024. ==Lähteet== * * ===Viitteet=== Luokka:Itäsaksalaiset kiekonheittäjät Luokka:Saksalaiset kiekonheittäjät Luokka:Itäsaksalaiset olympiavoittajat Luokka:Saksalaiset olympiamitalistit Luokka:Vuonna 1960 syntyneet Luokka:Elävät henkilöt
Johann van Beethoven

Johann van Beethoven (14. marraskuuta 1739 tai 1740 oletettavasti Bonn – 18. joulukuuta 1792 Bonn) oli saksalainen tenorilaulaja ja Ludwig van Beethovenin isä. Hänen isänsä Lodewijk van Beethoven oli erinomainen bassolaulaja. Johann aloitti uransa viulistina 12-vuotiaana. Myöhemmin hän äitinsä tapaan alkoholisoitui, ja hän oli jatkuvasti humalassa. Hän menetti pian työnsä viulistina ja siirtyi tenorilaulajaksi Kölnin vaaliruhtinaan hoviin. Johann meni vuonna 1767 naimisiin Maria Magdalena -nimisen nuoren lesken kanssa. Heidän raha-asiansa olivat huonolla tolalla, ja he muuttivat Fischerin perheen vuokralaisiksi Bonniin. Johann ja Maria Magdalena saivat seitsemän lasta, joista vain kolme eli aikuisikään asti: Ludwig (1770–1827), Caspar Carl (1774–1815) ja Nikolaus Johann (1776–1848). Johann oli hilpeä muiden seurassa, mutta kohteli ankarasti vanhinta poikaansa Ludwigia ja pakotti tämän jo nelivuotiaana opiskelemaan musiikkia ja soittamaan päivittäin tuntikausia. 1780-luvun alussa hovin asiakirjoihin tuli maininta, että Johannin ääni oli pilalla, ja vuonna 1789 hänet erotettiin virastaan. Vuonna 1787 vanhin poika Ludwig lähti Wieniin opiskelemaan Mozartin ohjauksessa, mutta joutui jo kahden viikon kuluttua palaamaan Bonniin. Hän sai isältään kirjeen, jossa tämä kertoi, että äiti Maria Magdalena oli kuolemaisillaan. Äiti oli tuolloin vielä elossa mutta surkeassa kunnossa. Ludwigin palattua Bonniin kaikki oli pahempaa kuin hän oli kuvitellut: Maria Magdalena oli kuolemaisillaan ja Johann tukkihumalassa aamusta iltaan. Maria Magdalenan kuoleman jälkeen perheen taloudellinen asema oli kehnossa kunnossa. Ludwig oli käyttänyt kaikki rahansa Wienin matkallaan ja Johann kaikki rahansa Maria Magdalenan hoitoon. Vaaliruhtinas suostui kuitenkin maksamaan pientä eläkettä Johannille. Ludwig palasi Wieniin marraskuussa 1792. Johann kuoli pian Ludwigin lähdön jälkeen 18. joulukuuta 1792. == Lähteet == * Luokka:Saksalaiset viulistit Luokka:Saksalaiset laulajat Luokka:Ludwig van Beethoven Luokka:1700-luvulla syntyneet Luokka:Vuonna 1792 kuolleet
Arseni Tarkovski

Arseni Aleksandrovitš Tarkovski (; 25. kesäkuuta (J: 12. kesäkuuta) 1907 Jelisavetgrad, Venäjä – 27. toukokuuta1989 Moskova, Neuvostoliitto) oli venäläinen runoilija ja kääntäjä. Hänen runoudellaan on keskeinen rooli hänen poikansa Andrei Tarkovskin ohjaamissa elokuvissa Peili ja Stalker. == Teokset == * Pered snegom (Перед снегом, 1962) * Zemle zemnoje (Земле земное, 1966) * Vestnik (Вестник, 1969) * Stihotvorenija (Стихотворения, 1974) * Zimni den (Зимний день, 1980) * Izbrannoje (Избранное, 1982) * Stihi raznyh let (Стихи разных лет, 1983) * Ot junosti do starosti (От юности до старости, 1987) * Blagoslovennyi svet (Благословенный свет, postuumisti 1993) Virpi Leppänen on suomentanut Tarkovskin runon "Päivät" (Taite: runouslehti 1996; nro 3).Arseni Tarkovski, Luettelo suomennetuista runoista. Lahden kaupunginkirjaston runotietokanta. Päivitetty 11.10.2021, viitattu 12.10.2021 Jorma Toiviainen on suomentanut hänen runonsa "Eronhetki", ja se on levytetty.Eronhetki, Fono.fi, viitattu 12.10.2021 ==Lähteet== ==Aiheesta muualla== Luokka:Neuvostoliittolaiset runoilijat Luokka:Venäläiset runoilijat Luokka:Vuonna 1907 syntyneet Luokka:Vuonna 1989 kuolleet
Troy Donahue

Troy Donahue (oik. Merle Johnson Jr., 27. tammikuuta 1936 New York, New York – 2. syyskuuta 2001 Santa Monica, Kalifornia) oli yhdysvaltalainen näyttelijä. Hän oli yksi 1960-luvun suurimmista teini-idoleista. Donahue aloitti elokuvauransa 1950-luvun lopussa. Hänen uransa tunnetuimpiin elokuviin kuuluu Kesäpaikka (1959), joka teki Donahuesta ja hänen vastanäyttelijästään Sandra Deestä teini-idoleita. Donahue on esiintynyt myös muun muassa elokuvissa Unohtumaton kesä (1961) ja Seikkailu Roomassa (1962) sekä sivuroolissa Kummisedän osassa II (1974). Hän esiintyi myös monissa televisiosarjoissa. Donahue oli naimisissa neljä kertaa, mutta kaikki avioliitot päättyivät eroon. Hänellä oli kaksi lasta. Uransa hiipumisen jälkeen hänellä oli huume- ja alkoholiongelmia mutta hän raitistui 1980-luvun alkupuolella. Hän kuoli sydänkohtaukseen 65-vuotiaana. == Lähteet == == Aiheesta muualla == * Troy Donahue NNDB:ssä * * Luokka:Yhdysvaltalaiset elokuvanäyttelijät Luokka:Vuonna 1936 syntyneet Luokka:Vuonna 2001 kuolleet
James Francis Stephens

James Francis Stephens (16. syyskuuta 1792 Lontoo – 22. joulukuuta 1852 Lontoo) oli englantilainen eläintieteilijä. Stephens työskenteli meriministeriön toimistossa Somerset Housessa 1807–1845. Vapaa-aikanaan hän avusti William Elford Leachia British Museumin hyönteiskokoelman järjestämisessä. Hän keräsi itselleen laajan hyönteiskokoelman, jonka hän virastaan luovuttuaan myi British Museumille. 1833 hän oli perustamassa Royal Entomological Society of Londonia ja toimi seuran puheenjohtajana 1837–1838. Hyönteisten ohella Stephens tutki myös lintuja, ja nimesi viitarastaan (Catharus fuscescens) 1817.ITIS == Teoksia == * Nomenclature of British Insects: Being a Compendious List of Such Species (1829). * Kirjoitti jälkimmäiset 6 osaa General Zoology, or systematic natural history (1800-26) (16 osaa), George Shaw'n kuoleman jälkeen. * A systematic Catalogue of British insects: being an attempt to arrange all the hitherto discovered indigenous insects in accordance with their natural affinities. Containing also the references to every English writer on entomology, and to the principal foreign authors. With all the published British genera to the present time (1829.) * Illustrations of British Entomology; or, a synopsis of indigenous insects, containing their generic and specific distinctions; with an account of their metamorphoses, times of appearance, localities, food, and economy, as far as practicable. 10 osaa. (1828-1846). == Lähteet == Luokka:Brittiläiset ornitologit Luokka:Vuonna 1792 syntyneet Luokka:Vuonna 1852 kuolleet
Takashi Tsukamoto

Takashi Tsukamoto ( Tsukamoto Takashi, s. 27. lokakuuta 1982 Tokio, Japani) on japanilainen näyttelijä, laulaja ja malli. Hän on näytellyt Shinji Mimuran roolissa elokuvassa Battle Royale ja Eiji Murakamin roolissa draamasarjassa Kekkon Dekinai Otoko. == Yksityiselämä == Tsukamoto on näytellyt yhdessä ystävänsä, näyttelijä-malli Shun Ogurin kanssa monissa draamasarjoissa, kuten sarjassa Stand Up!!. Kahden vuoden seurustelun jälkeen Tsukamoto meni naimisiin tyttöystävänsä kanssa 29. toukokuuta 2007, tämän syntymäpäivänä. Heille syntyi tyttö syyskuussa 2007. == Valikoitu filmografia == === Draamat === * Kisarazu Cat's Eye (2002) * Stand Up!! (2003) * Kekkon Dekinai Otoko (2006) * Tokkyū Tanaka 3 Go (2007) === Elokuvat === * Battle Royale (2000) * Taiyō no Uta (2006) == Diskografia == === Albumit === * Jiyuu Honpou (2007) === Singlet === * Hi To Ri Go To (ヒ・ト・リ・ゴ・ト) (2003) * Itsudemo Boku wa (いつでも僕は) (2004) * New Morning (2006) == Aiheesta muualla == * Luokka:Japanilaiset näyttelijät Luokka:Japanilaiset laulajat Luokka:Vuonna 1982 syntyneet Luokka:Elävät henkilöt Luokka:Japanilaiset mallit
Tähtisarja – 30 suosikkia (Arja Koriseva)

Tähtisarja – 30 suosikkia on Arja Korisevan vuonna 2006 julkaistu kokoelmalevy, joka sisältää 30 kappaletta hänen Warner Music Finlandille levyttämistään viidestä albumeista. Albumin on julkaissut tupla-cd:nä Warner Music Finland Oy. == Kappaleet == === CD 1 === # # # # # # # # # # # # # # # === CD 2 === # # # # # # # # # # # # # # # == Alkuperäiset albumit == Kappaleet on koottu seuraavilta albumeilta: * Arja Koriseva (1990) * Me kaksi vain (1991) * Kun ilta saapuu kaupunkiin (1992) * Naisen tie (1994) * Kuuntelitko sydäntäs (2001) * Toivo Kärki muistoissamme (1992) == Katso myös == * Tähtisarja – 30 suosikkia -sarjan muut julkaisut == Aiheesta muualla == * 30 suosikkia discogs.com -sivustolla Luokka:Vuoden 2006 kokoelma-albumit Luokka:Arja Korisevan albumit
Auskerry

Auskerry on Orkneysaarten saariryhmään kuuluva pieni saari. Saari sijaitsee Pohjanmerellä Stronsay-saaren eteläpuolella. Vuonna 1866 saarelle rakennettiin Thomas ja David Stevensonin suunnittelema majakka, joka automatisoitiin 1960-luvulla. Näillä tienoilla saaresta tuli hetkeksi myös asumaton. 2000-luvulla saarella elää viisihenkinen perhe, joka kasvattaa saarella lampaita. Saarella on villiintynyt luonto sekä rahtilaiva Hastings Countyn hylky. Laiva törmäsi saareen sen eteläpuolelta tiheän sumun aikana vuonna 1920. Auskerry toimii suojelualueena, sillä se on tärkeä lapintiiran ja ulappakeijujen pesimisalue. == Lähteet == ==Aiheesta muualla== Luokka:Orkneysaaret
Fu Manchu

Tohtori Fu Manchu on englantilaisen kirjailijan Sax Rohmerin 1900-luvun alkupuolella romaaneissaan käyttämä julma kiinalainen rikollisnero. Hahmo on esiintynyt myös elokuvissa, televisiossa ja sarjakuvissa. Fu Manchu on muodostunut erääksi rikollisen neron ja kiinalaisiin kohdistettujen rasististen stereotypioiden arkkityypiksi. Luokka:Rikoskirjallisuuden henkilöhahmot Luokka:Elokuvahahmot Luokka:Kuvitteelliset murhaajat Luokka:Superroistot
Will Barnet

Will Barnet (25. toukokuuta 1911 – 13. marraskuuta 2012The New York Times: Will Barnet, Visionary Artist, Dies at 101) oli yhdysvaltalainen taidemaalari. Hän syntyi Beverlyssä Massachusettsissa ja oli vuodesta 1982 Yhdysvaltain taide- ja kirjallisuusakatemian jäsen. Hän opiskeli Bostonissa ja vuodesta 1930 Art Students League of New Yorkissa. Barnetin kuvataiteen tyyli vaihteli suuresti hänen uransa aikana. Varhaiset ekspressionistiset työt jäivät 1950- ja 1960-lukujen kuluessa abstraktimman tuotannon varjoon, ja tuoreemmat työt ovat figuratiivisempia ja realistisia. Teoksissa on usein keskeisessä osassa ihmishahmo. Barnet myös opetti maansa johtavissa taidekouluissa. Hänen töitään on ollut kokoelmissa Pohjois-Amerikan tunnetuimmissa taidegallerioissa, kuten Metropolitan Museum of Artissa, Solomon R. Guggenheim -museossa ja Boston Museum of Fine Artsissa. == Lähteet == Luokka:Yhdysvaltalaiset taidemaalarit Luokka:Vuonna 1911 syntyneet Luokka:Vuonna 2012 kuolleet Luokka:Yli satavuotiaiksi eläneet yhdysvaltalaiset
Lee Bontecou

Lee Bontecou (15. tammikuuta 1931, Providence, Rhode Island, USA – 8. marraskuuta 2022https://www.nytimes.com/2022/11/08/arts/lee-bontecou- dead.html) oli yhdysvaltalainen kuvanveistäjä. Bontecou opiskeli vuosina 1952–1955 William Zorachin johdolla New Yorkin Arts Students Leaguessa. Hän pääsi Fulbright-stipendillä vuosiksi 1957–1958 Roomaan ja sai vuonna 1959 Louis Comfort Tiffany Awardin. Bontecou oli 1960-luvun alkupuolella maineensa huipulla. Hän vietti vuosikymmeniä hiljaiseloa Orbisoniassa, Pennsylvaniassa, mutta nousi jälleen julkisuuteen vuonna 2004. Bontecou on ollut vuodesta 2004 American Academy of Arts and Lettersin jäsenenä. Ugo Mulasin hänestä ottamaa valokuvaa vuonna 1963, jossa hän työskentelee käytettiin Spoon-yhtyeen vuonna 2007 ilmestyneen Ga Ga Ga Ga Ga -albumin kannessa. Suomessa Lee Bontecou osallistui Ars 69-näyttelyyn. Bontecoun teoksia on Museum of Modern Artin ja National Gallery of Artin (Washington DC) kokoelmissa. ==Lähteet== Luokka:Yhdysvaltalaiset kuvanveistäjät Luokka:Vuonna 1931 syntyneet Luokka:Vuonna 2022 kuolleet
M/S Emanuele d’abundo primo

M/S Emanuele d'abundo primo () on Tanskassa vuonna 1972 nimellä M/S Scania valmistunut autolautta. Sen rakensi Aalborg Værft A/S Aalborgissa. Aluksen valmistuttua se luovutettiin 11. toukokuuta 1972 malmölaiselle Svenska Rederi Ab Öresundille. Liikenne aloitettiin Juutinraumassa välillä Limhamn (Malmö) – Dragør (Kööpenhamina). Alus siirtyi vuonna 1977 AB Sundfartin omistukseen, sitten vuonna 1981 Scandinavia Ferry Linesille ja 1991 se rekisteröitiin SweFerry AB:lle. Lokakuussa 1999 virolainen Saaremaa Laevakompanii osti aluksen. Viimeisen vuoronsa Juutinraumassa se ajoi 30. lokakuuta. Keväällä 2000 alus lähti Viroon oltuaan talven aikana laiturissa Helsingborgissa. Liikenne aloitettiin toukokuussa 2000 välillä Rohuküla – Heltermaa ja Virtsu – Kuivastu. Huhti-kesäkuussa 2001 alus on aikarahdattuna Färsaarilla, sen jälkeen se palasi Viroon aiemmille reiteille. Sama toistui myös seuraavana kesänä. Vuoden 2005 toukokuusta elokuuhun laiva ajoi reitillä Ventspils – Mõntu, sen jälkeen kuukauden ajan Rohuküla – Heltermaa, josta palasi edellä mainitulle reitille. Vuonna 2010 alus myytiin italialaiselle Medmar Navi Spa:lle ja se sai uuden nimen Emanuele d'abundo primo. Se aloitti liikenteen välillä Napoli – Ischia. == Lähteet == ==Aiheesta muualla== * Fakta om fartyg – tietoa ja kuvia M/S Scaniasta * M/S Scania SSC Ferriesin sivuilla (aikatauluja) Luokka:Autolautat
Jani Illikainen

Jani Petteri Illikainen (s. 26. tammikuuta 1976 Pudasjärvi) on suomalainen voimamies. Hän on kilpaillut myös yleisurheilussa. Illikainen on voittanut Suomen vahvimman miehen tittelin vuosina 2005, 2006, 2007 ja 2008. Kuulantyönnössä Illikaisella on SM-pronssia hallista vuosilta 2001 ja 2003. Hänen ennätyksensä on 20,56. 20 metrin rajan hän ylitti ensimmäistä kertaa tammikuussa 1999 työnnettyään 20,43. Hän oli 20 metrin kerhon neljästoista jäsen. Kuulantyönnössä Illikainen ei ole kilpaillut vuoden 2003 jälkeen. Voimamieskisojen parhaat saavutukset ovat Suomen vahvin kisan neljä voittoa ja 2004 vuoden kolmas sija, sekä Bulgarian GP:n 2. sija ja Liettuan GP:n 3. sija. Illikaisella on hallussaan tukkipunnerruksen suomenennätys (175kg). Voimamies- kisojen lajeista hänen parhaisiin lajeihin kuuluvat Hercule hold, farmari kävely, tukkipunnerrus, maastaveto (toistokilpailuna) ja merimieskävely. Illikainen on 196 cm pitkä ja paino vaihtelee 150–160 kilon välillä. Hän on kotoisin Torniosta. == Lähteet == * Luokka:Suomalaiset kuulantyöntäjät Luokka:Suomalaiset voimamiehet Luokka:Suomalaiset voimanostajat Luokka:Vuonna 1976 syntyneet Luokka:Elävät henkilöt
M/S Suomigracht

M/S Suomigracht () on alankomaalaisen Spliethoff -varustamokonsernin omistukseen rekisteröity monikäyttöinen rahtilaiva. Laiva on rakennettu vuonna 2004 Stocznia Szczecińska Nowa -nimisellä telakalla, Szczecinissä, Puolassa. Kuollutta painoa Suomigrachtilla on 23 660 tonnia ja sen jääluokitus on 1A eli se pystyy useimmissa jääolosuhteissa liikkumaan yksin.. Alus on rekisteröity Alankomaiden lipun alle ja sen kotisatama on Amsterdam. Suomigrachtin sisaraluksia ovat: * M/S Scheldegracht * M/S Schippersgracht * M/S Singelgracht * M/S Slotergracht * M/S Snoekgracht * M/S Spaarnegracht * M/S Spiegelgracht * M/S Stadiongracht * M/S Sluisgracht * M/S Spuigracht * M/S Statengracht * M/S Saimaagracht * M/S Sampogracht == Lähteet == == Aiheesta muualla == *Aluksen sijainti *Spliethoff Suomigracht
M/S Saimaagracht

M/S Saimaagracht () on alankomaalaisen Spliethoff -varustamokonsernin omistukseen rekisteröity monikäyttöinen rahtilaiva. Se on rakennettu vuonna 2005 Stocznia Szczecińska Nowa -nimisellä telakalla, Szczecinissä, Puolassa. Kuollutta painoa Saimaagrachtilla on 23 660 tonnia ja jääluokitus on 1A, eli alus pystyy useimmissa jääolosuhteissa kulkemaan yksin. Alus on rekisteröity Alankomaiden lipun alle ja sen kotisatama on Amsterdam. Saimaagrachtin sisaraluksia ovat: * M/S Scheldegracht * M/S Schippersgracht * M/S Singelgracht * M/S Slotergracht * M/S Snoekgracht * M/S Spaarnegracht * M/S Spiegelgracht * M/S Stadiongracht * M/S Sluisgracht * M/S Spuigracht * M/S Suomigracht * M/S Statengracht * M/S Sampogracht == Lähteet == == Aiheesta muualla == *Aluksen sijainti *Kuvia laivasta *Spliethoff: S-type S2L Saimaagracht
Neues Schloss (Meersburg)

Neues Schloß () on barokin tyylisuuntaa edustava linna Meersburgin kaupungissa, Bodenjärven rannalla, Baden-Württembergin osavaltiossa Saksassa. Se toimi vuosina 1750–1803 Konstanzin ruhtinaspiispojen virallisena residenssinä. Linnan rakennutti ruhtinaspiispa Johann Franz Schenk von Stauffenberg 1710-luvulla. Stauffenberg ei kuitenkaan saattanut linnan suunnitelmia loppuun asti hänen kiinnostuksensa lopahdettua. Stauffenbergin seuraaja, Damian Hugo von Schönborn, rakennutti linnaan suuren portaikon sekä kappelin ja myöhemmin ruhtinaspiispa Franz Conrad von Rodtin kaudella valmistuivat linnan sisätilat. Ruhtinaspiispojen vallan loputtua 1800-luvun alussa linnan kalusteet ja koriste-esineet huutokaupattiin. Linna ehti sen jälkeen toimia niin vankilana, mielisairaalana, kouluna kuin Ranskan miehitysjoukkojen päämajana toisen maailmansodan jälkeen. Vuodesta 1955 lähtien barokkilinna on kuulunut Baden-Württembergin osavaltiolle. Linnassa toimii ruhtinaspiispojen museo, taidegalleria ja Dornier-ilmailumuseo. ==Aiheesta muualla== Luokka:Baden-Württembergin linnat Luokka:Bodenseekreis
Wallace Beery

Wallace Beery (1. huhtikuuta 1885 Kansas City, Missouri – 15. huhtikuuta 1949 Beverly Hills, Kalifornia) oli yhdysvaltalainen näyttelijä. ==Ura== Wallace Beery aloitti elokuvauransa 1910-luvun alussa mykkäelokuvissa. Hän ehti näytellä pitkälti yli 200 elokuvassa 36-vuotisen uransa aikana. Hänen uransa tunnetuimpia elokuvia ovat muun muassa Kadonnut maailma (The Lost World, 1925), Mestari (The Champ, 1932), Grand Hotel (Grand Hotel, 1934) ja ehkä hänen tunnetuin elokuvansa Aarresaari (Treasure Island, 1934). Hän sai parhaan miespääosan Oscar-palkinnon roolistaan elokuvassa Mestari (The Champ, 1932). Hän on saanut myös urastaan tähden Hollywood Walk of Famelle. ==Yksityiselämä== Hän oli naimisissa Gloria Swansonin (vuodet 1916–1919, avioliitto päättyi avioeroon) ja Rita Gilmanin (vuodet 1924–1930, avioliitto päättyi avioeroon) kanssa. Hänellä oli Ritan kanssa yksi tytär. Hän kuoli sydänsairauteen 64-vuotiaana. ==Filmografia== ==Aiheesta muualla== * * Wallace Beery NNDB:ssä Luokka:Yhdysvaltalaiset mykkäelokuvien näyttelijät Luokka:Yhdysvaltalaiset teatterinäyttelijät Luokka:Yhdysvaltalaiset näyttelijät Luokka:Yhdysvaltalaiset elokuvanäyttelijät Luokka:Oscar-palkinnon saajat Luokka:Hollywood Walk of Fame Luokka:Vuonna 1885 syntyneet Luokka:Vuonna 1949 kuolleet
Brodgarin kehä

Brodgarin kehä (, myös Brogar) on neoliittinen kivikehä Orkneyn saarella Skotlannissa. Se sijaitsee pienellä kannaksella kahden järven välissä. Koska alueella ei ole koskaan suoritettu arkeologisia kaivauksia, kehän rakennusajankohdasta ei ole tieteellistä näyttöä. Ilmeisesti se on rakennettu noin 2500 eaa. Kehä on halkaisijaltaan 103,6 metriä ja yksi suurimmista Yhdistyneen kuningaskunnan alueella olevista kehistä. Rakennelma koostui alun perin 60 kivestä, joista 27 oli yhä pystyssä 2000-luvun alussa. Kivet on pystytetty kolmen metrin syvyisiin ja yhdeksän metrin levyisiin kuoppiin. Lähialueella on myös muita pystykiviä sekä vanhoja hautoja. Kivikehien historiallista tarkoitusta ei kuitenkaan tiedetä. Brodgarin kehä ja sitä ympäröivä alue lisättiin Unescon maailmanperintökohteeksi vuonna 1999. == Katso myös == * Maeshowe * Skara Brae * Stennessin pystykivet == Lähteet == == Aiheesta muualla == Luokka:Orkneysaaret Luokka:Orkneysaarten historia Luokka:Unescon maailmanperintökohteet Yhdistyneessä kuningaskunnassa
Meersburg

Meersburg on kaupunki eteläisessä Saksassa, Baden-Württembergin osavaltiossa, Bodenjärven rannalla. Kaupungissa oli kesäkuun 2022 lopussa 6 161 asukasta, ja sen pinta-ala on 12,1 neliökilometriä. Meersburgille myönnettiin kaupankäyntioikeudet vuonna 1233 ja kaupunginoikeudet vuonna 1299. Nykyisin turismi on kaupungin tärkeimpiä elinkeinoja. Kaupunki tunnetaan keskiaikaisesta vanhastakaupungistaan sekä idyllisestä sijainnistaan Bodenjärven rannalla. Yksittäisiin nähtävyyksiin lukeutuu muun muassa Neues Schloss, joka nykyisin sisältää museoita ja taidegallerian. 1700-luvulta 1800-luvun alkuun linna toimi Konstanzin ruhtinaspiispojen virallisena residenssinä. == Lähteet == == Aiheesta muualla == *Kaupungin internetsivut Luokka:Baden-Württembergin kunnat Luokka:Bodenseekreis Luokka:Saksan kaupungit
Fraizer Campbell

Fraizer Campbell (s. 13. syyskuuta 1987 Huddersfield, Englanti) on englantilainen jalkapalloilija, joka edustaa Englannin Valioliigassa pelaavaa FC Cardiff Cityä. Campbell liittyi Manchester Unitedin junioreiden riveihin 1. heinäkuuta 2004. Vuoteen 2006 asti reservissä pelannut Campbell oli auttamassa reservijoukkuetta triplamestaruuteen, tehden myös maalin loppuottelussa. Aikuisten joukkueessa Campbell debytoi 9. toukokuuta 2006 Roy Keanen testimonial-ottelussa. Ennen kauden 2006–2007 alkua Campbell teki ensimmäisen maalinsa edustusjoukkueessa, kun hän tuli vaihdosta kentälle Wayne Rooneyn tilalle ja onnistui maalinteossa harjoitusvastustaja Macclesfield Townia vastaan. Kauden 2006–2007 Campbell pelasi lainasopimuksella Royal Antwerpissa. Belgian kakkosdivarijoukkueessa Campbell teki 21 maalia 33 ottelussa. Fanien keskuudessa hän sai lempinimen "Super Campbell". Campbell nimettiin edustusjoukkueen kokoonpanoon 19. elokuuta 2007 pelattuun Manchesterin derbyyn. Penkillä aloittanut huddersfieldilainen pääsi ensimmäistä kertaa liigaottelussa kentälle, kun 73:nnella minuutilla hän korvasi Michael Carrickin. Manchester City voitti City of Manchester Stadiumilla pelatun ottelun 1–0.http://news.bbc.co.uk/sport1/hi/football/eng_prem/6941879.stm Siirtoikkunan viimeisenä päivänä kesällä 2008 Campbell liittyi Tottenham Hotspurin edustusjoukkueeseen koko loppukauden kestävällä lainasopimuksella.http://www.skysports.com/story/0,19528,11675_4091002,00.html (Luettu 4.syyskuuta 2008) Campbell jäi vähälle peliajalle Tottenhamissa; hän pelasi Valioliigassa vain kymmenessä ottelussa tullen useasti vaihdosta kentälle. Peleissä hän teki yhden maalin. Campbellin asema heikkeni vielä lisää tammikuussa verrattuna alkukauteen, kun Tottenhamiin saapuivat hyökkääjät Jermain Defoe ja Robbie Keane. Heinäkuussa 2009 Campbell siirtyi Sunderlandiin. == Lähteet == * * === Viitteet === Luokka:Englantilaiset jalkapalloilijat Luokka:Vuonna 1987 syntyneet Luokka:Elävät henkilöt
Fenobarbitaali

pienoiskuva|Gardenal-tabletteja Fenobarbitaali (fenobarbitoni, fenemaali) on barbituraatteihin kuuluva lääkeaine jota käytetään epilepsia- ja unilääkkeenä. Joissain maissa lääkettä myydään Farbwerke Fr. Bayer and Co -yhtiön valmistamana kauppanimellä Luminal. Fenobarbitaali on maailmanlaajuisesti käytetyin epilepsialääke, ja vanhin edelleen käytetty. Suomessa fenobarbituraatin käyttö on rajoittunut lähinnä eläinlääkkeeksi kauppanimellä Barbivet. Tosin vielä 1990-luvulla ainetta käytettiin muun muassa lasten vaikeissa epilepsioissa, ja kauppanimiä olivat Barbiphenyl ja Barbilettae. Fenobarbitaalin huippupitoisuus veriplasmassa saavutetaan 2–18 tunnin kuluessa. Aineen biologinen puoliintumisaika veriplasmassa on aikuisilla 50–120 tuntia ja lapsilla 40–70 tuntia, mutta pitenee maksan toiminnan heiketessä esimerkiksi maksakirroosia sairastavilla ja iäkkäillä ihmisillä. Erikoinen vaikutus fenobarbitaalilla on keltaisuutta aiheuttavan bilirubiinin lisääntynyt eritys sappinesteeseen, minkä toisaalta on myös katsottu parantavan sappiröntgenkuvien tarkkuutta. Sivuvaikutuksena fenobarbitaalilla on barbituraattien tapaan muun muassa hankalia ihottumia. == Katso myös == *Barbeksakloni == Lähteet == *Terveyskirjasto: Fenobarbitaali * Yhtyneet Medix Laboratoriot - Fenobarbitaali *PubChem: Phenobarbital *DrugBank *Kyoto Encyclopedia of Genes and Genomes (KEGG): Phenobarbital === Viitteet === Luokka:Barbituraatit Luokka:WHO:n tärkeimmät lääkkeet
Amobarbitaali

Amobarbitaali (5-etyyli-5-(3-metyylibutyyli)-barbituurihappo) on barbituraatteihin kuuluva lääkeaine, jota käytetään rauhoittavana lääkkeenä, kipulääkkeenä ja unilääkkeenä. Sitä myydään nimellä Amytal sekä yhdistelmävalmisteena sekobarbitaalin kanssa nimellä Tuinal. Amobarbitaali on valkoinen, kiteinen, puuterimainen jauhe jolla on hieman karvas maku. Usein käytettynä amobarbitaali voi aiheuttaa voimakkaan psyykkisen ja fyysisen riippuvuuden muiden barbituraattien tavoin. Amobarbitaali on luokiteltu Suomessa kielletyksi huumausaineeksi valtioneuvoston asetuksella.http://www.finlex.fi/fi/laki/ajantasa/2008/20080543 ==Katso myös== * Luettelo YK:n yleissopimusten mukaisista huumeista *PKV-lääkkeet *Totuusseerumi == Lähteet == == Aiheesta muualla == *Terveysportti: Amobarbitaali *DrugBank: Amobarbital *PubChem: Amobarbital Luokka:Barbituraatit Luokka:Anksiolyytit
Aquivaldo Mosquera

Aquivaldo Mosquera Romaña (s. 22. kesäkuuta 1981 Apartadó, Antioquia, Kolumbia) on kolumbialainen jalkapalloilija, joka edustaa Meksikon pääsarjassa pelaavaa Club Américaa. 182 senttimetriä pitkän Mosqueran pelipaikka on puolustaja. Ammattilaisuransa aikana Mosquera on edustanut myös Atlético Nacionalia kotimaassaan (2000–2005) ja meksikolaista Pachucaa (2005–2007). Sevillan riveihin hän siirtyi kesällä 2007. Mosqueran uran huippuhetkiin lukeutuvat Pachucassa saavutetut kaksi Meksikon mestaruutta ja CONCACAF Champions' Cupin (2007) sekä Copa Sudamericanan (2006) voitot. Luokka:Kolumbialaiset jalkapalloilijat Luokka:Vuonna 1981 syntyneet Luokka:Elävät henkilöt
Heksobarbitaali

Heksobarbitaali [(RS)-5-(1-syklohekseeni-1-yyli)-1,5-dimetyylibarbituurihappo] on barbituraatteihin kuuluva lääkeaine joka on sedatiivi ja unilääke. Heksobarbitaalia käytettiin anestesian yhteydessä leikkausten esilääkityksenä 1940- ja 1950- luvuilla. Heksobarbitaalin vaikutus alkaa nopeasti mutta sen biologinen puoliintumisaika on lyhyt. Käytettäessä heksobarbitaalia anestesiassa voi olla vaikeaa pitää yllä sopivaa annostusta ja säädellä anesteettisen tilan syvyyttä, mikä saattaa olla hengenvaarallista. Heksobarbitaali onkin nykyisin korvattu turvallisemmilla lääkeaineilla. Heksobarbitaalia myytiin myös nopeavaikutteisena unilääkkeenä nimillä Citopan ja Evipan, yleensä 250 mg vahvuisina tabletteina. Heksobarbitaalia käytetään edelleen jonkin verran tieteellisissä tutkimuksissa. Heksobarbitaalin kemiallinen kaava on C12H16N2O3, moolimassa 236,267 g/mol ja CAS-numero 56-29-1. == Aiheesta muualla == *Terveysportti: Heksobarbitaali *DrugBank *PubChem Luokka:Barbituraatit Luokka:Anestesiologia
Metyylifenobarbitaali

Metyylifenobarbitaali (5-etyyli-1-metyyli-5-fenyylibarbituurihappo) on barbituraatteihin kuuluva lääkeaine, jota käytetään sedatiivina, ahdistusta poistavana- ja epilepsialääkkeenä. Metyylifenobarbitaali on vaikutuksiltaan ja rakenteeltaan hyvin samankaltainen lääkeaine kuin fenobarbitaali. Lääkettä myydään Ovation -lääkeyhtiön valmistamana nimellä Mebaral. Metyylifenobarbitaalin yliannostuksen tyypillisiä oireita ovat sekavuus, refleksien heikentyminen, uneliaisuus, kuume, ärtyneisyys, hypotermia, tajunnantason ja arviointikyvyn heikkeneminen, hengityksen heikentyminen ja vaikeutuminen, sydämenlyöntien hidastuminen, sekava puhe, tasapainon horjuminen, unettomuus, yleinen heikkous ja silmien nykiminen. == Aiheesta muualla == *DrugBank: Methylphenobarbital *PubChem: Mephobarbital Luokka:Barbituraatit
Kajavat

Kajavat (Rissa) on lokkien heimoon kuuluva lintusuku. Suvussa on kaksi lajia, jotka elävät pohjoisen pallonpuoliskon valtamerten arktisissa oloissa. Kajavien sukuun kuuluvat lajit: *Pikkukajava (Rissa tridactyla) *Punajalkakajava (Rissa brevirostris) == Lähteet == * Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto [4.3.2010]. Luokka:Lokit
Laine

Laine tarkoittaa ainakin seuraavia: *laine, aalto, vedessä tapahtuva aaltoliike *Laine, sukunimi *Laine, etunimi *Laine (Ranta-aalto), Mauno Markkulan öljyvärityö vuodelta 1942 *EML Laine, Viron merivoimien tykkivene maailmansotien välisenä aikana.
Haketin

thumb|Haketin Haketin eli hakkuri on silppurin kaltainen kone, jolla puusta leikataan haketta eli pieniä lastuja. Haketta käytetään polttoaineena ja esimerkiksi katteena puutarhoissa. Haketin voi olla ainakin laikka- tai rumpu- tyyppinen. Kokoluokka on kotitarve käytön noin kilowatin tehosta teollisiin usean sadan kilowatin laitteisiin. Hakettimella voii olla oma moottori tai se voi olla traktorin ulosotosta käytettävä. Hakettimelle läheinen laite on oksasilppuri, joka voi olla myös haketintyyppinen. == Aiheesta muualla == *Kuva myynnissä olevasta hakettimesta * Luonnonvarakeskus (Luke) ja VTT: ForestEnergy2020 -tutkimus- ja kehittämisohjelma Luokka:Metsätyökalut
Tiehöylä

Tiehöylä eli tiekarhu, joskus myös maantiekarhu, on maanteiden hoitoon ja rakentamiseen tarkoitettu järeä työkone, jolla on tarkoitus ensisijaisesti tasoittaa ja muotoilla tien rakennekerrosten pintoja tai sorateiden pintaa. Tiehöylässä voidaan käyttää yhdestä kolmeen terää. Mahdolliset terien paikat ovat etupyörien edessä, etu- ja takapyörien välissä ja takapyörien takana. Useimmin höylässä käytetään vain yhtä, etu- ja takapyörien välissä olevaa terää, jonka korkeustasoa ja kaltevuutta voidaan säädellä hydrauliikan avulla.Dolder ym. 2009, 32 Tiehöylän terän säätelyä on helpotettu 3D-koneohjausta kehittämällä. Tällaiset 3D-ohjatut tiehöylät ovat yleistyneet varsinkin Ruotsissa ja Norjassa 2000-luvulla. Perusperiaatteena 3D-koneohjauksessa on se, että joko robottitakymetrillä tai RTK-GPS:llä paikannetaan tiehöylä ja tiehöylän on-board tietokoneeseen kytketyt kallistusantureiden avulla paikannetaan terän asento. On-Board-tietokoneeseen on syötetty rakennettavan tierakenteen koneohjausmalli, jolloin tietokone tietää missä asennossa terän pitäisi olla kullakin hetkellä. Ohjaajan työksi jää periaatteessa vain tiehöylän ohjaaminen ja kaasun painaminen. Tiehöylää voidaan käyttää myös sorapäällysteisten teiden routavaurioiden korjaamiseen ja jäätyneiden tienpintojen parantamiseen. Varsinaisesti lumiauraksi siitä ei ole, vaan runsaan lumentulon jälkeen on käytettävä lumilinkoa tai -auraa. Tiehöyliä käytetään myös lentokentillä kiitoteitä lumesta puhdistavissa ns. conga-ketjuissa. Niitä on useita vierekkäin suurten lumiaurojen ja -linkojen takana. Tiehöylät hinaavat moottoroituja harjoja jotka poistavat irronneet jäänkappaleet. Nykyisin tiehöyliä valmistaa Suomessa Veekmas. == Lähteet == * * Käyhkö Arttu: Caterpillar - höyrykoneesta hybridiin. Kustantaja Laaksonen, 2014. ISBN 978-952-5805-63-5 * Käyhkö Arttu: Amerikkalainen legenda Caterpillar. kustantaja tuntematon 2014. * Käyhkö Arttu: Volvo maanrakennuskoneet. Kustantaja Laaksonen, 2014. ISBN 978-952-5805-66-6 * Käyhkö Arttu: Maanrakennuskoneita Suomessa. Alfamer / Tarusto Oy, 2015. ISBN 978-952-472-234-6 ===Viitteet=== == Aiheesta muualla == *Moderni tiehöylä . Veekmas Oy Luokka:Tienrakennus Luokka:Teiden kunnossapito Luokka:Moottorityökoneet
Poikkeustila

Poikkeustila on väliaikainen yhteiskunnallinen tilanne, jolloin normaali lainsäädäntö, valtiosääntö tai kansalaisoikeudet eivät päde, ja viranomaisten valtuudet ovat suuremmat kuin tavallisesti. Poikkeustila voidaan julistaa hallituksen päätöksellä esimerkiksi luonnonkatastrofin, kapinan, sisällissodan, tartuntataudin tai muun yhteiskuntaa uhkaavan tilanteen syntyessä. Yksi poikkeustilan aikana esiintyvä toimenpide voi olla esimerkiksi ulkonaliikkumiskielto. ==Suomessa== Valtioneuvosto voi yhteistoiminnassa presidentin kanssa julistaa Suomeen poikkeusolot, joiden jälkeen on mahdollista soveltaa valmius- ja puolustustilalain säädöksiä. Poikkeustila voidaan julistaa vasta, kun kaikki muut lainsäädännölliset keinot on käytetty. Aikaisemman, vuonna 1930 annetun, lain mukaan Suomi voitiin tarvittaessa julistaa sotatilaan. Tämän lain nojalla Suomi julistettiin sotatilaan 30. marraskuuta 1939 talvi­sodan alettua, ja sotatila jatkui 26. syyskuuta 1947 saakka. ==Pitkäaikaisia poikkeustiloja== Israel on ollut poikkeustilassa vuoden 1945 Brittiläisen mandaattialueella säädetyssä poikkeustilassa. Knesset uudistaa poikkeustilan vuosittain. Syyria oli poikkeustilassa vuoden 1963 baathistien vallankaappauksesta lähtien.BBC Poikkeustila kumottiin vuonna 2011. Egypti on ollut poikkeustilassa vuoden 1967 sodasta lähtien, lukuun ottamatta 18 kuukautta vuodesta 1980 ja uudelleen presidentti Anwar Sadatin murhasta 1981 lähtien. Laki uudistetaan kahden-kolmen vuoden välein. Kiellettyjä ovat muun muassa mielenosoitukset ja poliittiset organisaatiot, joita ei ole erikseen hyväksytty. Turkkilainen perustuslain professori Zafer Üskül totesi vuoden 2001 lopulla Radikal-lehdessä, että maa on ollut poikkeustilassa 40 vuotta tasavallan 78 vuodesta.Radikal Yhdysvalloissa oli tammikuussa 2019 CNN:n mukaan voimassa peräti 31 kansallista hätätilaa. Presidentillä on oikeus julistaa hätätila vuodelta 1976 olevan lain perusteella. Vanhimman yhä voimassa olevan hätätilan julisti Jimmy Carter vuonna 1979 Iranin panttivankikriisin vuoksi. == Lähteet == Luokka:Oikeustiede
Reisilaskimo

Reisilaskimo (Vena femoralis) on parillinen elin, joka ihmisellä luetaan syviin laskimoihin. Se saa alkunsa polvilaskimosta (Vena poplitea) ja siihen yhtyvät jalkavarren iso iholaskimo (vena saphena magna) sekä syvä reisilaskimo (Vena profunda femoris). Ingvinaaliligamentin kohdalla reisilaskimo muuttuu ulommaksi lonkkalaskimoksi, minkä kautta veri virtaa alaonttolaskimoon. Reisilaskimoa käytetään varjoainekuvausten injektiokohtana. Syvänä laskimona reisilaskimo tukkeutuessaan voi aiheuttaa hengenvaarallisen tilanteen. Näin ollen siihen ei pidä asettaa esimerkiksi infuusiotiputusneulaa. Reisilaskimon nimitys saattaa aiheuttaa hämmennystä, koska erikseen tunnetaan syvä reisilaskimo. Narkomaanit käyttävät toisinaan reisilaskimoakin pistoskohtana, koska siihen on suhteellisen helppo ylettyä. == Lähteet == Luokka:Laskimot
Biologinen psykiatria

Biologinen psykiatria tai biopsykiatria näkee mielen häiriöt osana ihmisen hermoston biologista toimintaa. Sen monitieteellinen pohja on muun muassa neurotieteissä, biokemiassa ja genetiikassa. Biopsykiatrian lähtökohtana on teoria käyttäytymisen ja psykopatologian biologisesta alkuperästä. ==Katso myös== *Biologinen psykologia Luokka:Psykiatria
Jonathan Brandis

Jonathan Gregory Brandis (13. huhtikuuta 1976 – 12. marraskuuta 2003) oli yhdysvaltalainen televisio- ja elokuvanäyttelijä sekä ääninäyttelijä.Jonathan Brandis IMdB:ssä Viitattu 5.7.2023 == Ura == Brandis syntyi Danburyssä, Connecticutissa, ja oli perheensä ainoa lapsi. Hän oli esiintynyt televisiomainoksissa jo ennen siirtymistään Los Angelesiin 9-vuotiaana. Ensimmäisen tähtiroolinsa hän sai vuonna 1990 elokuvasta Päättymätön tarina II – seuraava luku. Muita rooleja oli muun muassa Sea Quest -scifisarjassa sekä elokuvissa Sidekicks – yhdessä voittamattomat (1992) ja Ladybugs. Brandis seurusteli useiden tunnettujen näyttelijöiden kanssa, mutta ei ehtinyt mennä naimisiin. Uransa varhaisesta alusta huolimatta Brandis jatkoi työtään 2000-luvun puolelle. Uransa myöhemmässä vaiheessa hän kiinnostui kenties enemmän ohjaajantyöstä. == Kuolema == Brandis yritti 11. marraskuuta 2003 kotonaan itsemurhaa hirttäytymällä. Hän oli viettänyt päivän ystäviensä kanssa, joiden mukaan näyttelijä oli ollut huomattavan kiihtyneessä tilassa. Asunnollaan Brandis poistui ystäviensä seurasta toiseen huoneeseen, ja noin 15 minuutin kuluttua hänen hirttäytymisyrityksensä havaittiin. Brandis siirrettiin Cedars-Sinai Medical Centeriin. Sairaalan henkilökunta tiedotti hänen kuolemastaan Los Angelesissa seuraavana päivänä. Brandisin ei tiedetä jättäneen minkäänlaista itsemurhaviestiä. Hänen suvulleen kuolintieto tuli täytenä yllätyksenä.Brandisin kuolinsyy itsemurha Viitattu 5.7.2023 Hänellä ei äitinsä mukaan ollut vakavia henkilökohtaisia ongelmia eikä alkoholiongelmia. Hän ei ollut tiettävästi yrittänyt aiemmin itsemurhaa. Äiti ehdotti syyksi aknelääke isotretinoinia, jonka käyttö väitetysti saattaa aiheuttaa vakavana sivuvaikutuksena psykoosin. Peoplen artikkelissa Brandisin ystävät väittivät näyttelijän kärsineen masennuksesta. Eräs heistä väitti Brandisin juoneen rankasti ja myös puhuneen itsemurhasta. Brandisin tuttaviensa mukaan hänen masennuksena johtui siitä, kun hänen näyttelemänsä kohtaus poistettiin miltei kokonaan pois sotaelokuvasta Hart's War, jossa hänellä oli ollut rooli. Brandis olisi toivonut, että se olisi voinut nostaa häntä elokuvaurallaan ylöspäin.Teini riisti henkensä Viitattu 26.6.2023 ==Lähteet== Luokka:Yhdysvaltalaiset näyttelijät Luokka:Itsemurhan tehneet Luokka:Vuonna 1976 syntyneet Luokka:Vuonna 2003 kuolleet Luokka:Yhdysvaltalaiset lapsinäyttelijät
Roldán Rodríguez

Roldán Rodríguez Iglesias (s. 9. marraskuuta 1984 Valladolid) on espanjalainen autourheilija. Hän ajoi GP2-sarjassa kaudet 2007–2009 Piquet Sports ja Fisichella Motor Sport -talleissa saavuttaen neljä palkintosijaa. Ennen GP2-uraansa Rodríguez on ajanut muun muassa Espanjan F3-sarjaa, jossa hän sijoittui kaudella 2006 loppupisteissä toiseksi. Rodríquez kilpaili Aasian GP2-sarjassa kaudet 2008–2010 voittaen yhden kilpailun. Rodríquez testasi Minardin Formula 1 -autoa kaudella 2005 ja Force Indian autoa talvella 2007–2008. == GP2-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 Pisteet Sijoitus 2007 Minardi Piquet Sports BHR FEA Kesk. BHR SPR 12 ESP FEA 4 ESP SPR Kesk. MON FEA Kesk. FRA FEA 16 FRA SPR 9 GBR FEA 8 GBR SPR 11 EUR FEA 10 EUR SPR 9 HUN FEA 6 HUN SPR 3 TUR FEA 11 TUR SPR 8 ITA FEA Kesk. ITA SPR 8 BEL FEA 15 BEL SPR 10 VAL FEA Kesk. VAL SPR 17 14 17. 2008 Fisichella Motor Sport ESP FEA Kesk. ESP SPR Kesk. TUR FEA 12 TUR SPR 13 MON FEA 6 MON SPR 4 FRA FEA Kesk. FRA SPR 16 GBR FEA 11 GBR SPR Kesk. GER FEA 18 GER SPR 16 HUN FEA 19 HUN SPR Kesk. EUR FEA Kesk. EUR SPR 10 BEL FEA 21† BEL SPR Kesk. ITA FEA 6 ITA SPR 2 14 13. 2009 Piquet GP ESP FEA Kesk. ESP SPR Kesk. MON FEA 11 MON SPR Kesk. TUR FEA Kesk. TUR SPR 17 GBR FEA 12 GBR SPR 9 GER FEA 2 GER SPR Kesk. HUN FEA Kesk. HUN SPR 13 EUR FEA 5 EUR SPR Kesk. BEL FEA 5 BEL SPR 2 ITA FEA 13 ITA SPR 7 POR FEA 5 POR SPR Kesk. 25 11. === Aasian GP2 === Kausi Talli 1 2 3 4 5 6 7 8 9 10 11 12 Pisteet Sijoitus 2008 Fisichella Motor Sport DUB1 FEA DUB1 SPR IND FEA IND SPR MAL FEA MAL SPR BHR FEA BHR SPR DUB2 FEA 15 DUB2 SPR Kesk. 0 29. 2008–2009 Piquet GP CHN FEA 1 CHN SPR 6 DUB FEA 3 DUB SPR C BHR1 FEA 6 BHR1 SPR 23 QTA FEA Kesk. QTA SPR 17 MAL FEA 4 MAL SPR 12 BHR2 FEA 2 BHR2 SPR Kesk. 35 3. 2009–2010 Scuderia Coloni ABU1 FEA 10 ABU1 SPR 14 ABU2 FEA ABU2 SPR BHR1 FEA BHR1 SPR BHR2 FEA BHR2 SPR 0 23. Luokka:Aasian GP2 -kuljettajat Luokka:Elävät henkilöt Luokka:Espanjalaiset autourheilijat Luokka:GP2-kuljettajat Luokka:Urheilijatyngät Luokka:Vuonna 1984 syntyneet
Proitos

Proitos (, ) oli kreikkalaisessa mytologiassa Tirynsin myyttinen kuningas, Abaan ja Aglaian poika ja Akrisioksen kaksoisveli. Proitoksen kerrotaan kamppailleen veljensä kanssa jo äitinsä kohdussa. Myöhemmin kamppailu huipentui taisteluun Abaksen perinnöstä, mutta taistelu päättyi joko ratkaisemattomana, tai Proitos tuli lähes lyödyksi, ja siksi hän lähti Vähään- Aasiaan. Lyykian kuningas Iobates otti hänet vastaan ja antoi hänelle vaimoksi tyttärensä Stheneboian.Apollodoros: Bibliotheke ('Kirjasto') 2.2.1 (engl. käännös). He saivat kolme tytärtä, Ifinoen, Lysippen ja Ifianassan, ja pojan, Megapentheen.Apollodoros: Bibliotheke ('Kirjasto') 2.2.2 (engl. käännös). Valtakunnan jako tapahtui lopulta sitten, kun Proitos hyökkäsi uudelleen Akrisioksen kimppuun, tällä kertaa appensa avustamana. Akrisios sai Argoksen ympäristöineen, ja Proitos pohjoiset alueet: Tirynsin, Heraionin ja Mideian sekä Argoliin rannikon. Kun Akrisioksen ainoa tytär Danae tuli naimaikään, hän meni Proitoksen luo ja halusi ryhtyä suhteisiin tämän kanssa. Tässä tapauksessa Perseuksen isä ei olisikaan Zeus vaan Proitos.Apollodoros: Bibliotheke ('Kirjasto') 2.4.1 (engl. käännös). Bellerofonin sankariteot alkoivat, kun Proitoksen vaimo Anteia ihastui tähän. Tultuaan torjutuksi hän kertoi kostoksi miehelleen, että Belleforon oli yrittänyt maata hänet. Proitos ei kuitenkaan uskaltanut tappaa vierastaan, joten hän lähetti Bellerofonin appensa luokse mukanaan kirje, jossa hän pyysi surmaamaan kirjeen kantajan. Kun Iobates vihdoin avasi kirjeen, hän ei enää halunnut tappaa vierastaan, vaan asetti tälle mahdottomia tehtäviä toivoen vieraansa saavan surmansa epäonnistuttuaan niissä.Homeros: Ilias 6.144–221 (engl. käännös). == Lähteet == Luokka:Argoksen kuninkaat Luokka:Tirynsin kuninkaat
Michelson

Michelson tai Michelsson on muun muassa seuraavien henkilöiden sukunimi: * Albert Abraham Michelson (1852–1931), saksalais-yhdysvaltalainen fyysikko, toinen Michelsonin–Morleyn kokeen keksijöistä, Nobelin fysiikanpalkinnon saaja * Gösta Michelsson (1878–1917), suomalainen kadettiupseeri * Leo Michelson (1887–1978), latvialais-yhdysvaltalainen taiteilija * Robert C. Michelson (s. 1951), yhdysvaltalainen insinööri ja keksijä == Katso myös == * Mikkelsson
Carl Peter Thunberg

Carl Peter Thunberg (11. marraskuuta 1743 Jönköping – 8. elokuuta 1828 Vanha Uppsala) oli ruotsalainen kasvitieteilijä ja Carl von Linnén oppilas. Hänen vanhempansa olivat kirjanpitäjä Jean Thunberg ja Margareta Starkman. Naimisiin Thunberg meni 1784 Brita Charlotta Rudan kanssa. Carl Peter Thunberg opiskeli Uppsalan yliopistossa, josta hän valmistui 1772 tohtoriksi iskiasta käsittelevällä väitöskirjalla. Thunberg oli yksi ”Linnén apostoleista”. Linnén suositusten avulla Thunberg sai stipendin 1770 opintoihin Amsterdamissa ja Pariisissa, jossa hän tapasi kasvitieteilijä Johan Burmanin ja tämän pojan Nicolaus Laurentius Burmanin. Näiden tuttavuuksien avulla hän pystyi 1772 matkustamaan Hollannin laskuun Japaniin Etelä-Afrikan ja Jaavan kautta. Hän meni Hollannin Itä-Intian kauppakomppanian palvelukseen kirurgina, koska Japaniin otettiin vastaan vain hollantilaisia. Japanilaiset tulkit olivat myös lääkäreitä, niin hän sai matkalla myös lääketieteellistä tietoutta. Thunberg oli väsynyt tiukkaan valvontaan Japanissa ja matkusti vuonna 1776 takaisin Hollantiin. Matkan aikana hän vieraili muun muassa Ceylonilla ja kokosi merkittävän kasvikokoelman. Ennen kuin hän oli ehtinyt takaisin, hän sai viestin, että hänet oli valittu Carl von Linné nuoremman seuraajaksi botanices demonstrator -virkaan Uppsalan yliopistoon. Thunberg palasi Hollantiin 1778 ja Lontoon vierailun jälkeen palasi Ruotsiin maaliskuussa 1779. Seuraavat lähes 50 vuotta hän toimi opettajana Uppsalassa. Matkat, kokoelmat kasveista ja muista luonnonkohteista antoivat enemmän kuin 300 kuvausta etnografiasta, kasvitieteestä ja kielitieteestä. Thunberg kirjoitti omaelämäkerran ja hänen kirjeenvaihtonsa on myös julkaistu. Hänen luontoaiheinen kokoelmansa lahjoitettiin Uppsalan yliopiston kirjastolle. Muun muassa Thunberg ”löysi” ja kuvaili noin 800 japanilaista lajia ja rooibospensaan Etelä-Afrikassa sekä antoi niille tieteelliset nimet. Thunbergin nimeämien kasvien tieteellisen nimen perässä käytetään auktorilyhennettä Thunb.. Thunbergin nimestä lyhennetty Thunb. voidaan yhdistää auktorina hänen nimeämiensä kasvien tieteellisiin nimiin. Thunberg kuvaili ja nimesi myös lintuja, muun muassa töyhtöelenian (Elaenia flavogaster) ja brasilianlehtinapsijan (Phyllomyias fasciatus). Kasvisuku Thunbergia eli susannat on nimetty Carl Peter Thunbergin kunniaksi.Harrison 2013, s. 73. == Lähteet == * === Viitteet === == Aiheesta muualla == Luokka:Ruotsalaiset ornitologit Luokka:Ruotsalaiset kasvitieteilijät Luokka:Vuonna 1743 syntyneet Luokka:Vuonna 1828 kuolleet